Diari Oficial de la Generalitat Valenciana


Sumari del DOGV 1341, del 06-07-1990 (1990/818125)

ORDRE de 6 de juny de 1990, de la Conselleria de Cultura, Educació i Ciència, per la qual es convoca un concurs públic per a la concessió de beques per a inventari i/o catalogació d'arxius de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/06/(6)/dof/vci/html**

### Dades del document

Número de DOGV
:   1341

Data del DOGV
:   06-07-1990

Secció del DOGV
:   DISPOSICIONS GENERALS

Número del document
:   1990/818125


Data del document
:   06-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juny de 1990, de la Conselleria de Cultura, Educació i Ciència, per la qual es convoca un concurs públic per a la concessió de beques per a inventari i/o catalogació d'arxius de la Comunitat Valenciana.  
La Generalitat Valenciana ha assumit les competències transferides en matèria d'arxius d'acord amb el que disposa l'article 31.6 de l?Estatut d?autonomia, aprovat per Llei 5/1982, d?1 de juliol.  
Amb aquesta finalitat, d'acord amb les competències que per Reial Decret 3066/83, de 13 d'octubre, ostenta la Generalitat Valenciana en matèria de cultura, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca concurs públic per a la concessió de beques per a la realització de treballs d'inventari i/o catalogació als arxius següents:  
- Arxius Municipals de l?Olleria i Agullent (1 beca).  
- Arxiu Municipal d'Algemesí (1 beca).  
- Arxiu Municipal de la Vila-Joiosa (1 beca).  
- Arxiu Municipal de Monforte (1 beca).  
- Arxius Municipals de l?Enova i Bellús (1 beca).  
- Arxius de la Comarca de la Safor (2 beques).  
I s'aproven les bases per les quals es regeix aquesta convocatòria, incloses com a annex a aquesta Ordre.  
Article segon  
Les beques esmentades seran a càrrec de l'aplicació pressupostària 58.87.141.793.51, dintre de la línia 404/000/90.  
DISPOSICIONS FINALS  
Primera  
Hom faculta la Direcció General de Patrimoni Cultural perquè, en l'àmbit de les seues competències, dicte les resolucions o instruccions que estime necessàries per tal de dur endavant allò que es disposa en aquesta Ordre.  
Segona  
Aquesta Ordre entrarà en vigor el mateix dia de la sEua publicació en el Diari Oficial de la Generalitat Valenciana,  
València, 6 de juny de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
Bases per a la concessió de beques per a inventari i/o catalogació d'arxius de la Comunitat Valenciana.  
Primera. Les beques d'aquesta convocatòria s'adjudicaran mitjançant un concurs entre les diverses persones que hi aspiren i que reunesquen els requisits següents acreditats documentalment: a) Ser espanyol i residir dins l?àmbit de la Comunitat Valenciana. b) Ser llicenciat en Geografia i Història.  
Segona. Les sol·licituds, en què es faran constar per ordre de preferència les beques a què aspira, dirigides al Conseller de Cultura, Educació i Ciència, es presentaran al Registre General de la Conselleria de Cultura, Educació i Ciència o dels Serveis Territorials de Cultura i Educació d'Alacant, Castelló i València, o per qualsevol dels procediments establerts en l'article 66 de la Llei de Procediment Administratiu, en el termini de quinze dies comptadors a partir de la publicació d'aquesta convocatòria en el Diari Oficial de la Generalitat Valenciana, acompanyant la documentació següent:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Curriculum vitae del sol·licitant.  
c) Tota la documentació que considere escaient adjuntar-hi com a mèrit personal.  
d) Fotocòpia del DNI.  
e) Número de compte corrent i de l?entitat bancària o d'estalvis on s'ha de realitzar el pagament, cas que s'atorgue la beca.  
Tercera. Les beques es concedeixen per a realitzar treballs d'inventari o/i catalogació dels arxius següents, en el temps i per la quantitat que s'especifica:  
- Una beca per als Arxius Municipals de l?Olleria i Agullent, de vuit mesos de duració, per un import de 580.000 pessetes.  
- Una beca per a l'Arxiu Municipal d'Algemesí, de set mesos de duració, per un import de 490.000 pessetes.  
- Una beca per a l'Arxiu Municipal de la Vila-Joiosa, de vuit mesos de duració, per un import de 560.000 pessetes.  
- Una beca per a l'Arxiu Municipal de Monforte, de vuit mesos de duració, per un import de 560.000 pessetes.  
- Una beca per als Arxius Municipals de l?Enova i Bellús, de set mesos de duració, per un import de 490.000 pessetes.  
- Dues beques per als Arxius de la Comarca de la Safor, de vuit .mesos de duració, per un import, cadascuna d'elles, de 560.000 pessetes.  
Quarta. El muntat de les beques es podrà satisfer en pagaments parcials, després del lliurament previ d'una certificació del treball realitzat, expedida pel Servei del Llibre, Arxius i Biblioteques de la Conselleria de Cultura, Educació i Ciència.  
Cinquena. Les obligacions dels becaris consistiran a realitzar treballs d'inventari i/o catalogació de l'arxiu sota la supervisió del Cap de la Secció d'Arxius de la Conselleria de Cultura, Educació i Ciència i sota la direcció del responsable de l'Arxiu, si n'hi ha, i presentar davant el Servei del Llibre, Arxius i Biblioteques de la Conselleria de Cultura, Educació i Ciència, tres exemplars del treball d'inventari i/o catalogació realitzat, tot dins el termini establert des de l'adjudicació.  
Sisena. Les beques seran incompatibles amb la realització de treballs o estudis que impedesquen la consecució de la finalitat proposta o amb la possessió d'altres beques o ajudes similars.  
Setena. La Conselleria de Cultura, Educació i Ciència podrà suspendre qualsevol beca si, segons el seu parer, la persona beneficiària incompleix les obligacions contretes, i també quan els informes del responsable o propietari de l'arxiu així ho aconsellen.  
Vuitena. Els treballs realitzats romandran en propietat de la Conselleria de Cultura, Educació i Ciència, i aquesta es reserva el dret de la seua publicació, amb l'autorització de l'autor, i els autors no podran utilitzar-los sense l'autorització corresponent.  
Novena. Per a la valoració dels mèrits de les persones sol·licitants es constitueix una Comissió Qualificadora que integraran:  
Presidenta: Ilma. Sra. Directora General de Patrimoni Cultural  
Vocals:  
- Sr. Director de l'Arxiu Central de la Generalitat Valenciana  
- Sra. Cap de la Secció d'Arxius i Hemeroteca de l'Ajuntament de València.  
- Sr. Arxiver de l'Ajuntament d'Oliva.  
- Sr. Arxiver de l'Ajuntament de Segorbe.  
- Sr. Arxiver de l'Ajuntament de Benidorm.  
- Sr. Cap de la Secció d'arxius de la Conselleria de Cultura, Educació i Ciència.  
Secretària: Sra. Cap del Servei del Llibre, Arxius i Biblioteques de la Conselleria de Cultura, Educació i Ciència.  
La Comissió Qualificadora té facultats per a realitzar per mitjà dels seus membres totes les comprovacions que estime necessàries per a qualificar els mèrits adduïts i realitzar una prova pràctica o entrevista, arribat el cas, si ho estima oportú.  
Una vegada finalitzada l'avaluació corresponent dels expedients de cadascun dels aspirants, la Comissió elevarà una proposta al Conseller de Cultura, Educació i Ciència, qui resoldrà l'adjudicació de les beques. La Resolució de les beques es publicarà en el Diari Oficial de la Generalitat Valenciana.  
Així mateix, la Comissió Qualificadora podrà formular una proposta en el sentit que la beca siga declarada deserta si, d'acord amb el seu parer, no hi hagués concursants amb mèrits suficients per a la seua adjudicació. Els dictàmens i les propostes de la Comissió seran inapel·lables.  
Decena. Les condicions de mèrit avaluables per la Comissió Qualificadora, que s'han de presentar justificades com cal, i les puntuacions a atorgar son les següents:  
a) Expedient acadèmic personal, de 0 a 4 punts.  
b) Realització de cursets especialitzats o assignatures durant la carrera relacionades amb arxius, de 0 a 3 punts.  
c) Altres mèrits relacionats amb la matèria objecte d'aquesta convocatòria que s'hi pugen al·legar, de 0 a 3 punts.  
Onze. El fet d'haver obtingut aquestes beques no estableix cap tipus de relació laboral amb la Conselleria de Cultura, Educació i Ciència, ni amb qualsevol dels Arxius per als quals es convoquen aquestes beques, ni suposa cap compromís d'incorporació posterior a les plantilles dels Centres esmentats.


Còpia Permalink ELI